laion/Wikipedia-Exotic huggingface dataset:
ביזור

בִּזּוּר (בלעז: דֵּה-צֶנְטְרָלִיזַצְיָה או דֵּצֶנְטְרָלִיזַצְיָה; מצרפתית: Décentralisation) הוא תהליך של חלוקה מחדש או של פיזור סמכויות או תפקידים שמרוכזים במיקום מרכזי או בידי סמכות מרכזית. התהליך ההפוך נקרא מִרכוז (או "ריכוז"). מאחר שמעטים המקרים בהם המצב ההתחלתי הוא של מרכוז מוחלט, מצב של ביזור הוא תמיד יחסי למצב אחר. ביזור סמכויות הוא מצב שבו סמכויות שונות נתונות לגופים שונים (או לעיתים לאישים שונים באותו גוף), למשל במדינת ישראל אין באפשרותה של הממשלה לחוקק חוקים או לקבוע תוצאות משפט מכיוון שסמכויות אלה מתחלקות בינה לבין הכנסת ובתי המשפט (הפרדת הרשויות). הביזור נובע לרוב מארבע סיבות עיקריות: תפיסת עולם ניהולית הדוגלת בחלוקת ההחלטות בין יחידות המטה ליחידות הקו. יצירת מערכות המאזנות ובולמות אחת את השנייה ("איזונים ובלמים") כך שגורם בודד לא יהיה בעל כוח מוחלט; עיקרון זה כשהוא ממומש במדינה נקרא הפרדת רשויות. רצון לשתף גורמים נוספים בתהליך קבלת ההחלטות. חוסר יכולתו של אדם אחד לטפל בכל הנושאים שבאחריותו. משמעות המינוח ביזור במחשבים היא טכנית, וכוונתה לדרך בה מבוצע החישוב והיכן נמצאים הנתונים: חישוב מבוזר: שיטה להפעלת מחשב, שבמסגרתה מתבצעים חלקים שונים של המשימה המוטלת על התוכנית במחשבים נפרדים, המקושרים ביניהם באמצעות רשת. אחסון מבוזר: רשת שבה נשמרים נתוני המשתמש על קבוצה של שרתים ברשת. בעוד שני אלמנטים אלו מופרדים לוגית, הרי לרוב הם מופיעים ביחד (למשל, חברה בעלת מספר אתרי מחשוב יכולה לחשב את נתוני המשכורות במספר אתרים ולאחסנם בכל האתרים). עם זאת, מוכרים גם מקרים שבהם נעשה שימוש בחישוב מבוזר בלבד (למשל חישוב מבוזר קהילתי) או באחסון מבוזר בלבד (למשל אתרי גיבוי נתונים באינטרנט). שיקול לביזור נתונים ממוחשבים הוא הקטנת הסיכון שבפגיעה במקום אחסון הנתונים וביכולת להמשיך את תקשורת הנתונים - זו למעשה הייתה המטרה המקורית בהקמת רשת ARPANET. דוד גורביץ' ודן ערב, הערך "ביזור", באתר אנציקלופדיה של הרעיונות מי מפחד מביזור?, באתר עמלנט של משרד החינוך ראו למשל לקחים ומסקנות מתהליכי ביזור בחינוך ערך זה הוא קצרמר בנושא חוק ומשפט ובנושא מדעי המחשב. אתם מוזמנים לתרום לוויקיפדיה ולהרחיב אותו.
לשם (שיר)

"לשם" הוא הסינגל השלישי של הזמרת-יוצרת הישראלית מירי מסיקה, שנכלל באלבום הבכורה שלה, מירי מסיקה. השיר נכתב והולחן על ידי קרן פלס, ויצא לאור במרץ 2005. השיר הגיע לראש מצעדי הפזמונים בתחנות הרדיו השונות וביניהם רשת ג' – מקום 2 במצעדים השבועיים ו-4 במצעד השנתי וגלגלצ – מקום 1 במצעדים השבועיים ומקום ראשון במצעד השנתי – "שיר השנה". השיר נכתב על ידי קרן פלס והופק על ידי אורי זך ושמוליק נויפלד. הווידאו קליפ הרשמי של השיר הועלה לערוץ היוטיוב הרשמי של מירי מסיקה ב-25 באוקטובר 2011. נכון לדצמבר 2023, מונה הצפיות של הקליפ עומד על למעלה מ-3 מיליון צפיות. סרטון השיר "לשם" באתר יוטיוב לשם – פזמונט, באתר pizmonet.co.il תשס"ה (גלגלצ) – פזמונט, באתר pizmonet.co.il מירי מסיקה - לשם, נבדק ב-2021-08-04
Glass Spider

Glass Spider הוא אלבום הופעה של הזמר דייוויד בואי משנת 1987, בסידני, אוסטרליה. המופע המצולם מורכב למעשה משתי הופעות אשר נערכו באותו אולם בתאריכים ה-7 וה-9 בחודש נובמבר 1987. סיבוב ההופעות נועד לקדם את האלבום שהוציא בואי באותה שנה Never Let Me Down, המופע קרוי "Glass Spider" כשם שיר מתוך האלבום. את בואי ליוו להקת נגנים ורקדנים. המופע היה תיאטרלי ורווי בדיאלוגים בין בואי לרקדנים, אשר שיחקו ורקדו לצלילי השירים. תפאורת המופע הייתה עכביש ענק, כאשר ראשו היווה במה נוספת, ממנה בואי ביצע מספר שירים. Glass Spider Tour יצא לדרך בחודש מרץ 1987, לתשע הופעות בערים גדולות בעולם, לצורך קידום מכירות ובדיקת המופע מול קהל, וסיבוב ההופעות הרחב החל במאי והסתיים בנובמבר אותה השנה. במהלך המסע עבר בואי באירופה, ארצות הברית, קנדה, אוסטרליה וניו זילנד. Glass Spider הופץ לראשונה בשנת 1988 על גבי קלטות וידאו, בשנת 2007 יצאה מהדורת ה DVD של ההופעה, ומהדורה נוספת הכוללת את ה -DVD ותוספת של שני תקליטורים המתעדים הופעה שהוקלטה במונטריאול, קנדה ב - 30 באוגוסט 1987. כל השירים - דייוויד בואי, למעט ההערות בסוגריים: Intro / Up the Hill Backwards Glass Spider Day-In Day-Out (Bang Bang (Pop, Kraal Absolute Beginners Loving the Alien (China Girl (Bowie, Pop Rebel Rebel Fashion (Never Let Me Down (Bowie, Alomar (Heroes" (Bowie, Eno" Sons of the Silent Age Band Introduction Young Americans The Jean Genie Let's Dance Time (Fame (Bowie, Lennon, Alomar Blue Jean (I Wanna Be Your Dog (Pop, Asheton, Asheton (White Light / White Heat (Reed Modern Love כל השירים - דייוויד בואי, למעט ההערות בסוגריים: Intro / Up The Hill Backwards Glass Spider Day-In, Day-Out (Bang Bang (Pop, Kraal Absolute Beginners Loving The Alien (China Girl (Bowie, Pop Rebel Rebel Fashion (Scary Monsters (And Super Creeps All The Madmen (Never Let Me Down (Bowie, Alomar Big Brother '87 And Cry (Heroes" (Bowie, Eno" Sons Of The Silent Age Time Will Crawl Young Americans Beat Of Your Drum The Jean Genie Let's Dance מידע על האלבום Glass Spider באתר MusicBrainz האלבום Glass Spider באתר Discogs "Glass Spider", במסד הנתונים הקולנועיים IMDb (באנגלית)
חאנות אסטרחן

חאנות אסטרחן (בטטרית: Хаҗитархан Ханлыгы) הייתה ממלכה טטרית שירשה את החלקים של אורדת הזהב ונכבשה על ידי רוסיה. החאנות השתרע על השטחים בוולגה תחתית וכללה את רוב שטחה של מחוז אסטרחן וקלמיקיה של היום. השטחים היו מאוכלסים על ידי העמים הטורקים החל מהמאה ה-5. לאחר פלישת המונגולים הם צורפו לאימפריה המונגולית ובהמשך לאורדת הזהב. עם היחלשות אורדת הזהב, בשנת 1466 הוקמה חאנות אסטרחן ששלטה על דרכי מסחר חשובים. במהלך קיומה היו מספר פלישות מחאנות קרים השכנה. בהמשך, בשנות ה-30 של המאה ה-15 החאנות שיתפה פעולה עם חאנות קרים ואורדת נוגאי בפשיטות לנסיכות מוסקבה. לאחר התפרקות חאנות קאזאן הלחץ של הרוסים על המדינה גבר. בשנת 1554 איוואן הרביעי הצליח להעביר את השלטון במדינה לדרביש חאן שהיה תחת השפעתו. כאשר התברר שהוא משתף פעולה עם חאנות קרים, הצאר הרוסי שלח כוחות צבא וכבש את החאנות תוך צירופו לנסיכות מוסקבה. רוב אוכלוסיית החאנות הורכבה מטטרים ונוגאים. הדת השולטת הייתה אסלאם. מדיה וקבצים בנושא חאנות אסטרחן בוויקישיתוף היסטוריה של החאנות (הקישור אינו פעיל, 21/06/2015) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פילודנדרון

הפילודנדרון (Philodendron) הוא סוג צמח במשפחת הלופיים, הכולל כ-950 מינים. מינים רבים מסוג זה משמשים כצמחי נוי. משמעות השם פילודנדרון היא ״אוהב עצים״ (בתרגום חופשי מיוונית: פילו- אוהב, דנדרון- עץ), וזאת עקב תכונה הנפוצה בצמחים רבים מהסוג פילודנדרון, שהיא היאחזות וצמיחה לאורך גזעי עצים אחרים, כלפי מעלה. מיני פילודנדרון רבים ניתן למצוא בבתי גידול באמריקה הטרופית ובאיים הקריביים. הם גדלים בעיקר באזורים לחים ביערות הגשם הטרופיים, אך ניתן למצוא אותם גם ליד ביצות על גדות נהרות, בצידי דרכים ועל סלעים חשופים. הם גדלים בגבהים שונים וניתן למצוא אותם בגובה פני הים ועד ל-2000 מטרים מעל פני הים. מינים של הפילודנדרון מטפסים לעיתים קרובות על צמחים אחרים, או על גזעי עצים בעזרת שורשי אוויר. הפילודנדרון גדל בקבוצות גדולות וצפופות ולא מאפשר לצמחים אחרים להשתלב בתוכו, דבר שהופך אותו לדומיננטי במערכת האקולוגית בה הוא גדל. ניתן למצוא מיני פילודנדרון גם באוסטרליה, באיים באוקיינוס השקט ובאסיה, כמין פולש. מדיה וקבצים בנושא פילודנדרון בוויקישיתוף פילודנדרון, באתר ITIS (באנגלית) פילודנדרון, באתר NCBI (באנגלית) פילודנדרון, באתר Tropicos (באנגלית) פילודנדרון, באתר GBIF (באנגלית) פילודנדרון, באתר IPNI (באנגלית) פילודנדרון, באתר אנציקלופדיה בריטניקה (באנגלית) אתר "טרופיקוס", של הגנים הבוטניים של מיזורי. האתר נבנה מלכתחילה לצרכים פנימיים, ומשמש כיום את הקהילה המדעית כולה.
פילודנדרון שחרחר

פילודנדרון שחרחר (שם מדעי: Philodendron melanochrysum, שמשמעותו "פילודנדרון שחור-זהוב") הוא מין צמח מטפס מהסוג פילודנדרון, שמקורו באמריקה הטרופית, ומופץ בעולם כצמח נוי בזכות עליו הקישוטיים. הפילודנדרון השחרחר הוא מטפס חזק, בעל עלים גדולים וקטיפתיים, שצבעם ירוק כהה עם עורקים מוזהבים. עם תמיכה טובה מסוגל הצמח להגיע לגובה של שלושה מטרים. בטבע הוא מצוי בפרו ובקוסטה ריקה. הוא מסתגל בקלות כצמח נוי לבית או לחממה. הצמח רגיש למזיקים כגון אקריות, כנימות מגן ותריפסים. הוא רעיל, ויכול להיות מסוכן לילדים ובעלי חיים. מדיה וקבצים בנושא פילודנדרון שחרחר בוויקישיתוף פילודנדרון שחרחר, באתר NCBI (באנגלית) פילודנדרון שחרחר, באתר האנציקלופדיה של החיים (באנגלית) פילודנדרון שחרחר, באתר Tropicos (באנגלית) פילודנדרון שחרחר, באתר GBIF (באנגלית) פילודנדרון שחרחר, באתר The Plant List (באנגלית) פילודנדרון שחרחר, באתר IPNI (באנגלית) Black Gold, Velour Philodendron, Plant Care ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
A Reality Tour

A Reality Tour הוא DVD המתעד הופעה של הזמר דייוויד בואי משנת 2003 באירלנד. A Reality Tour מסע ההופעות שנועד לקדם את אלבומו Reality התחיל באוקטובר 2003 ותר באירופה, צפון אמריקה, אסיה, ניו זילנד ואוסטרליה. רפרטואר השירים כלל את הלהיטים של בואי מכל השנים לצד שירים מאלבומו האחרון. סיבוב ההופעות אשר גרף רווחי שיא, תוכנן להימשך עד יולי 2004, אך בואי נאלץ לסיים אותו כחודש לפני הסיום המתוכנן, היות שחש ברע במהלך הופעה בגרמניה. לאחר מכן פרסם בואי כי עבר התקף לב קל אשר נוצר מעישון מסיבי ומסעי הופעות מפרכים. מאז האירוע שב בואי להופיע אך במסורה. בחודש ינואר 2010 הופץ CD תחת אותו השם המכיל שירים שלא הופיעו במהדורת ה - DVD. Concert Introduction Rebel Rebel New Killer Star Reality Fame Cactus Sister Midnight Afraid All the Young Dudes Be My Wife The Loneliest Guy The Man Who Sold the World Fantastic Voyage Hallo Spaceboy Sunday Under Pressure ?Life on Mars Battle for Britain Ashes to Ashes The Motel Loving the Alien Never Get Old Changes I'm Afraid of Americans "Heroes" Bring Me the Disco King Slip Away Heathen Five Years Hang on to Yourself Ziggy Stardust Concert Credits דייוויד בואי - שירה, גיטרות, מפוחית, סטילופון ארל סליק - גיטרה ג 'רי לנארד - גיטרה גייל אן דורסי - גיטרה בס, קולות רקע סטרלינג קמבל - תופים מייק גרסון - קלידים, פסנתר קתרין ראסל - קלידים, כלי הקשה, גיטרה אקוסטית, קולות רקע
מוזיאון השואה

האם התכוונתם ל... מוזיאון השואה האמריקאי – בוושינגטון מוזיאון השואה של אילינוי – בסקוקי המוזיאון לתולדות השואה – ב"יד ושם" מוזיאון השואה (רומא) המרכז לזיכרון השואה (מישיגן) – מוזיאון לזכר השואה במישיגן (Holocaust Memorial Center) המרכז לזיכרון השואה (בודפשט) – מוזיאון לזכר השואה בבודפשט, בירת הונגריה המרכז לתיעוד השואה ולזיכרונה – מוזיאון ומרכז הנצחה לזכר השואה בבודפשט, בירת הונגריה. בהונגרית: Holokauszt Dokumentációs Központ és Emlékhely אנדרטת השואה (פירושונים) קטגוריה:מוזיאונים להנצחת השואה
Ziggy Stardust - The Motion Picture

Ziggy Stardust - The Motion Picture הוא DVD המתעד הופעה של הזמר דייוויד בואי משנת 1973 באנגליה. לאחר הוצאת האלבום "Ziggy Stardust" יצא בואי לסיבוב הופעות עולמי בו הציג את עלייתו ונפילתו של כוכב הרוק החייזרי – זיגי סטארדסט. בתום המסע חזר בואי ללונדון להופעה המסיימת של הטור. הופעה זו זכורה במיוחד היות שלקראת סיומה אמר בואי "מכל ההופעות שבמסע הזה, הופעה ספציפית זו תישאר בזיכרוננו בעיקר, לא רק כי זו האחרונה שבו, אלא כי זו ההופעה האחרונה שאי פעם נבצע. תודה לכם." אמירה זו הדהימה את הקהל ואף את הלהקה וגרמה למהומה בעולם הרוק. זמן קצר לאחר מכן חזר בואי מהודעתו ושב לבמות. הופעה זו הופצה לראשונה ב-1983 על גבי קלטות וידאו, ובשנת 2003 יצאה מהדורת ה-DVD, במלאת 30 שנה להופעה. Opening Credits / Intro Hang on to Yourself Ziggy Stardust Watch That Man Wild Eyed Boy from Freecloud All the Young Dudes Oh! You Pretty Things Moonage Daydream Changes Space Oddity My Death Cracked Actor Time The Width of a Circle Band introduction - spoken word Let's Spend the Night Together Suffragette City White Light / White Heat Farewell Speech - spoken word Rock 'n' Roll Suicide End / Credits דייוויד בואי – שירה, גיטרה, מפוחית מיק רונסון – גיטרה, קולות טרבור בולדר – באס מיק "וודי" וודמנסי – תופים רובין לאומלי – פסנתר מידע על האלבום Ziggy Stardust - The Motion Picture באתר MusicBrainz מידע על האלבום Ziggy Stardust - The Motion Picture באתר AllMusic האלבום Ziggy Stardust - The Motion Picture באתר Discogs
Philodendron crassinervium

Philodendron crassinervium הוא מין צמח נוי, מסוג פילודנדרון, ממשפחת הלופיים שמוצאו ממזרח ברזיל. לפילודנדרון זה מעין עורק אמצעי בולט, ועלים לא רחבים (עד 10 סנטימטר), בצורת רומח, המסוגלים להגיע עד לאורך של מטר אחד. לצמח שורשי אוויר בצבע אדום, ההופכים בהדרגה לחום כהה. הצמח פורח בפרחים בעלי מתחל לבן שבתחתיתו הוא אדום. האשבול (spadix) מגיע לאורך של 20-25 סנטימטר. יש לזרוע את זרעי ה- Philodendron crassinervium בעומק של כ- 2 מילימטר בתוך תערובת אדמה ורקבובית, ובטמפרטורה של כ- 25 ° C. הזרעים נובטים תוך 30-120 ימים. פילודנדרון מדיה וקבצים בנושא Philodendron crassinervium בוויקישיתוף Philodendron crassinervium, באתר NCBI (באנגלית) Philodendron crassinervium, באתר האנציקלופדיה של החיים (באנגלית) Philodendron crassinervium, באתר Tropicos (באנגלית) Philodendron crassinervium, באתר GBIF (באנגלית) Philodendron crassinervium, באתר The Plant List (באנגלית) Philodendron crassinervium, באתר IPNI (באנגלית)
M10 וולברין

משחית הטנקים M10 (באנגלית: M10 Tank Destroyer) הוא משחית טנקים אמריקאי שפותח במהלך מלחמת העולם השנייה. ה-M10 זכה לכינוי וולברין (באנגלית: Wolverine, גרגרן) בצבא הבריטי. גרסה בריטית של ה-M10, אשר החליפה את תותח ה-76 מ"מ המקורי בתותח 17 ליטראות בריטי, כונתה אכילס. פיתוחו של הוולברין נבע מהצורך הטקטי האמריקאי לספק כוחות שריון שייעודם הוא לוחמת טנקים. בעוד שטנקים בינוניים וכבדים פעלו ככוחות תמיכה לחי"ר וככוחות הבקעה, היה צורך בכוח עתודה שהיה מסוגל להיכנס לקרב במהירות ולהתמודד עם התקלות בטנקי אויב. טקטיקות התמרון האגרסיביות שיועדו לוולברין, דרשו ממנו להיות מהיר וקל, אך, באותה עת בעל תותח חזק מספיק כדי להתמודד עם טנקי האויב בהצלחה. קודמו של הוולברין לפיתוח היה ה-T35 (תומ"ת), שהיה בבסיסו הכלאה של תובת M4A2 וצריח של M6. דגם זה נפסל משום ששריונו לא היה משופע מספיק כדי להתמודד עם יעוד הכלי. השלב הבא היה פיתוחו של ה-T35E1, שכלל את תיקון הדרישות של צבא ארצות הברית ובעיקרן הוספת שריון משופע בצידי התובה וקיבל את כינויו הייעודי M10 וולברין כאשר הוחלף הצריח הכבד בצריח משושה פתוח ובעל משקולת אחורית לשיווי משקל כנגד התותח. מאז פיתוחו, שירת הוולברין בכל אזורי הלחימה במלחמת העולם השנייה. הוא שירת בצבאות בעלות הברית בזירת האוקיינוס השקט ובזירה האירופית. סך הכול יוצרו 6,706 יחידות של דגמי הכלי השונים. לקראת סוף המלחמה הפך הוולברין למיושן ביחס למשמידי הטנקים שנוצרו אחריו, כגון ה-M36 ג'קסון, שהתמודדו טוב יותר מול הדור המתקדם יותר של טנקים גרמניים. חימושו של הוולברין היה תותח 3 אינץ' (76.2 מ"מ) מסוג M1918 כאשר התחמושת הייעודית ללוחמת טנקים הייתה פגז חודר שריון מסוג M79, אך גם תחמושת מסוגים נוספים. לצד החימוש העיקרי נשא הוולברין מקלע כבד מסוג M2 בראונינג (12.7 מ"מ) כמקלע נגד חי"ר וכנגד מטוסים. ארצות הברית בריטניה צרפת מצרים ישראל הפיליפינים M10 - הגרסה הראשונית, ג'נרל מוטורס, בעלת מנוע דיזל ותובת M4A2 M10A1 - גרסה המיוצרת על ידי פורד, בעלת מנוע בנזין GAA ותובת M4A3 אכילס (או בשמו המלא "תותח מתנייע, 17 ליטראות, אכילס") - גרסה בריטית, על בסיס שני הדגמים, בה הוחלף תותח ה-76 מ"מ המקורי בתותח 17 ליטראות רב עוצמה. האכילס שירת בצה"ל בשנותיו הראשונות, כחלק מניסיון ליישם את רעיון משחית הטנקים בחיל השריון. M35 - דגם המשמש כטרקטור ארטילרי והוסר ממנו הצריח משחית טנקים M10 אכילס, בעל תותח 17 ליטראות משחית טנקים M10 של הצבא האמריקאי בפעולה, 1944 מדיה וקבצים בנושא M10 וולברין בוויקישיתוף
כבל

האם התכוונתם ל... כבל (מבנה) – אלמנט שפועל במתיחה. כבל עצירה – חלק ממערכת המיועדת לבלום כלי טיס בזמן נחיתה כבל חשמלי – מוליך מבודד שמיועד להולכת זרם חשמלי. כבל חשמל תת-ימי – כבל חשמלי המונח על קרקעית הים כבל קואקסיאלי – כבל חשמלי העשוי ממוליך עגול פנימי והמוקף בשכבת בידוד כבל תקשורת – אמצעי המשמש להעברה של תקשורת אלקטרונית כבל תקשורת תת-ימי – כבל תקשורת המונח על קרקעית הים כבל זוגות שזורים – כבל חשמלי המורכב מזוג גידים מוליכים כבל טורי – כבל המשמש להעברת מידע בין שני התקנים, ומשתמש בפרוטוקול תקשורת טורית איתן כבל – חבר הכנסת מטעם מפלגת העבודה אוניית כבל – אונייה המותאמת במיוחד להנחה ולתיקון כבל תת-ימי כבל (יחידת מידה) – יחידת מרחק ימית השווה ל-185.2 מטרים כבלים קבל
עפרוניים

עפרוניים (שם מדעי: Alaudidae) היא משפחה של ציפורי שיר. כל מיני העפרוניים מצויים בעולם הישן, וגם בצפון אוסטרליה ובמזרחה. רק מין אחד, צחיחנית חרמון, נפוץ ביבשת אמריקה. אזורי הגידול משתנים במידה רבה, אך מינים רבים חיים באזורים יבשים יחסית. אורך העפרוניים נע בין 12 ל-24 ס"מ, ומשקלם – בין 15 ל-75 גרם. רוב המינים בונים את קניהם על הקרקע. צבעיהם – בגוונים של אפור, חום וצהוב – דהויים בדרך כלל ומשמשים כצבעי הסוואה מפני טורפים, בעיקר כשהם מקננים על הקרקע. לעפרוניים יש קריאות משוכללות יותר מרוב הציפורים האחרות, והם שרים בראוותנות בזמן תעופה. באמצעות שירה זו הזכרים מושכים נקבות וגם מגינים על הטריטוריה שלהם. השירה המיוחדת של העפרוניים, בשילוב התפשטותם באזורים מאוכלסים בני אדם, תרמה רבות לחשיבותם בספרות ובמוזיקה. סוג Mirafra סוג Pinarocorys סוג Heteromirafra סוג Certhilauda סוג Chersomanes סוג צחיחן (Eremopterix) סוג Ammomanes סוג Alaemon סוג ומין יחיד עפרוני עב-מקור (Ramphocoris clotbey) סוג Melanocorypha סוג עפרונן (Calandrella) סוג Spizocorys סוג עפרוני ערבה (Eremalauda) סוג ומין יחיד Chersophilus duponti סוג Galerida סוג ומין יחיד Pseudalaemon fremantlii סוג ומין יחיד חוגת עצים (Lullula arborea) סוג זרעית (Alauda) סוג צחיחנית (Eremophila) מדיה וקבצים בנושא עפרוניים בוויקישיתוף עפרוניים, באתר ITIS (באנגלית) עפרוניים, באתר NCBI (באנגלית) עפרוניים, באתר האנציקלופדיה של החיים (באנגלית) עפרוניים, באתר GBIF (באנגלית) עפרוניים, באתר אנציקלופדיה בריטניקה (באנגלית)
פילודנדרון דו-נוצתי

פילודנדרון דו-נוצתי (שם מדעי: Philodendron bipinnatifidum) הוא מין צמח מהסוג פילודנדרון, שמוצאו בדרום אמריקה (בוליביה, ברזיל, פרגוואי). בזכות עליו הגדולים והמבריקים הוא משמש כצמח נוי בגינות-צל ובעציצים בבית ובמרפסת. הפילודנדרון הדו-נוצתי הוא צמח תדיר-ירק הגדל באזורים מוצלים או מוצלים למחצה. עליו גדולים (עד לאורך כ-80 ס"מ), ומפורצים בדומה למבנה דו-נוצתי, ומכאן שמו. פרחיו קטנים ולבנים וערוכים בשזרה עטויה מתחל, ירוק בצידו החיצוני וקרם בצידו הפנימי. בתנאי גידול אופטימליים הצמח יכול להגיע עד לגובה של 3 מטרים, כשהוא נאחז בתמיכות (קירות, קורות, עצים) בעזרת שורשי אוויר עבים. מדיה וקבצים בנושא פילודנדרון דו-נוצתי בוויקישיתוף פילודנדרון דו-נוצתי, באתר NCBI (באנגלית) פילודנדרון דו-נוצתי, באתר Tropicos (באנגלית) פילודנדרון דו-נוצתי, באתר GBIF (באנגלית) פילודנדרון דו-נוצתי, באתר IPNI (באנגלית) פריחת פילודנדרון דו-נוצתי באתר הגן הבוטני של אוניברסיטת קולומביה הבריטית.
תנין קובני

תנין קובני (שם מדעי: Crocodylus rhombifer) הוא תנין בגודל בינוני, אורכו 2.4 מטר בממוצע. הוא מצוי אך ורק בקובה בביצות ספאטה ובאי איסלה דה לה חובנטוד. בעבר היה מצוי בכל אזור הקאריביים, אך כיום מין זה מצוי בסכנת הכחדה חמורה. למין זה מספר מאפיינים המייחדים אותו משאר התניניים, כגון, צבע עור בהיר של הבוגרים, קשקשים קשים יותר ורגליים ארוכות וחזקות. התנין הקובני הוא הטריטוריאלי ביותר מבין התניניים ואולי אף החכם מביניהם.[דרוש מקור] שטח המחיה של התנין הקובני הוא הקטן ביותר מבין כל התניניים. ניתן למצוא אותו אך ורק בקובה בביצות ספאטה שבצפון-מערב המדינה ובאיסלה דה לה חובנטוד. בעבר היה נפוץ גם באיי קיימן ובאיי בהאמה. התנין הקובני מעדיף אזורי מים מתוקים כמו ביצות ונהרות ורק לעיתים נדירות הוא שוחה במי ים מלוחים. אורכו הממוצע של התנין הוא 2.4 מטרים (7.9 רגל) כאשר בוגרים בדרך כלל אינם גדולים מ-3.5 מטרים (11 רגל). הזכר גדול מהנקבה. בעבר היו פרטים בוגרים שהגיעו אף לאורך 5 מטר, אך כיום הם נדירים מאוד. התנין הקובני הוא שחיין חזק וכן מיומן בהליכה ובזינוק מה שגורם להם להיות מהירים במידה שווה בתוך המים ומחוצה להם. תנינים צעירים ניזונים מדגים קטנים, פרוקי-רגליים וסרטנאים. תנינים בוגרים ניזונים מיונקים קטנים, דגים וצבים. יש להם שיניים קהות המאפשרות להם לרסק את השריון של הצבים אותם הם צדים. התנין הקובני משתמש אף בטכניקת הזינוק אכילה בדומה לאליגטור אמריקני. על ידי שימוש בזנבם החזק הם מסוגלים לקפץ מהמים ולתפוס את טרפם הנמצא על ענפים נמוכים מעל המים. התנין הקובני הוא מין בסכנת הכחדה חמורה ונמצא ברשימת CITES קטגוריה 1. אזור מחייתו הקטן הופך אותו לפגיע במיוחד. אויבו העיקרי של התנין הוא האדם, שצד אותו באופן שיטתי עד לכדי הכחדה ושפגע באזורי המחיה שלו. סכנה נוספת נשקפת מהתנין האמריקני שמכליא עימו ובכך פוגע בטוהר הגנטי של המין. כיום מוערך שבין 3,000–6,000 פרטים חיים בטבע בשטח שאזורו 300 קמ"ר באזור הדרום-מערבי של הביצה. על מנת להימנע מהכחדה מלאה בטבע, באפריל 2015 נשלחו מגן חיות בסטוקהולם, שוודיה אל קובה תנינים על מנת שישוחררו לבסוף בטבע. מדיה וקבצים בנושא תנין קובני בוויקישיתוף תנין קובני, באתר ITIS (באנגלית) תנין קובני, באתר NCBI (באנגלית) תנין קובני, באתר Animal Diversity Web (באנגלית) תנין קובני, באתר האנציקלופדיה של החיים (באנגלית) תנין קובני, באתר GBIF (באנגלית) תנין קובני באתר הרשימה האדומה של IUCN תנין קובני תנין קובני באתר הרשימה האדומה של IUCN מסלול ההצלה של התנין הקובני עובר בשוודיה, באתר הארץ, 20 באפריל 2015, מסלול ההצלה של התנין הקובני עובר בשוודיה.
Diamond Dogs

Diamond Dogs הוא אלבום קונספט של המוזיקאי דייוויד בואי משנת 1974. במקור תכנן בואי להעלות הפקה מוזיקלית תאטרלית שתתבסס על הרומן "1984" מאת ג'ורג' אורוול, אך כשנתקל בבעיות של זכויות (מצד אלמנתו של אורוול), זנח בואי את הרעיון ופנה להקלטת אלבום אולפן "רגיל" המתכתב עם ספרו של אורוול, ניתן למצוא באלבום שיר בשם הספר: 1984, ושיר בשם Big Brother - מושג מתוך הספר. שיר אחר באלבום, "We Are the Dead", הוא למעשה שורה שאומר גיבור הספר 1984 וינסטון לבת זוגו ג'וליה לפני שאנשי משטרת המחשבות מגיעים ואוסרים אותם. הלהיט הגדול ביותר מתוך האלבום Diamond Dogs הוא Rebel Rebel, אשר זכה לגרסה מחודשת באלבומו של בואי משנת 2003 - Reality כל השירים נכתבו בידי דייוויד בואי למעט ההערות בסוגריים. Future Legend (Richard Rodgers) – 1:05 Diamond Dog – 5:56 Sweet Thing – 3:39 Candidate – 2:40 Sweet Thing (Reprise) – 2:31 Rebel Rebel – 4:30 Rock 'n' Roll with Me - (David Bowie; Bowie, Warren Peac) – 4:00 We Are the Dead – 4:58 3:27 - 1984 Big Brother – 3:21 Chant of the Ever Circling Skeletal Family – 2:00 דייוויד בואי - שירה, גיטרה, סקסופון, סינתיסייזר מוג, מלוטרון, מפיק מוזיקלי, ערבול צליל מייק גרסון - קלידים הרבי פלאורס - בס טוני ניומן - תופים איינסלי דנבר - תופים אלן פארקר - גיטרה ב "1984" טוני ויסקונטי - תזמור, ערבול צליל קית הארווד - טכנאי קול מידע על האלבום Diamond Dogs באתר MusicBrainz מידע על האלבום Diamond Dogs באתר AllMusic האלבום Diamond Dogs באתר Discogs אסף פרידמן, עידן חגואל, קול הקמפוס, זה לא רוקנרול, זה רצח עם: 40 שנה לדיימונד דוגז של דייוויד בואי, באתר הארץ, 29 באפריל 2014
Tonight

Tonight הוא אלבום אולפן של המוזיקאי דייוויד בואי משנת 1984. באלבום מתארחים הזמרת טינה טרנר בשיר הנושא, ואיגי פופ בשיר Dancing with the Big Boys. כמו כן כלולה בו גרסת כיסוי של בואי לשיר God Only Knows של להקת The Beach Boys. בואי קיווה לשחזר את ההצלחה של האלבום הקודם Let's Dance, אותו הוציא שנה קודם לכן, אך Tonight לא עמד בציפיות. הווידאו קליפ החדשני של השיר Blue Jean נמשך 21 דקות. קליפ זה זיכה בואי בפרס גראמי היחיד שלו. כל השירים - דייוויד בואי למעט הערות בסוגריים: Loving the Alien – 7:11 4:11 - Don't Look Down (איגי פופ, ג'יימס ויליאמסון) 3:08 - God Only Know (בריאן וילסון, טוני אשר) 3:46 - Tonight (בואי, פופ) 3:12 - Neighborhood Threat (בואי, פופ) Blue Jean - 3:11 Tumble and Twirl - 5:00 2:34 - I Keep Forgettin (ג'רי ליבר, מייק סטולר) 3:34 - Dancing with the Big Boys (קרלוס אלומר, בואי, פופ) קרלוס אלומר: גיטרות דרק ברמבל: גיטרה בס, גיטרה, סינתיסייזר, קולות רקע כרמיין רוחאס: גיטרה בס סמי פיגרואה: כלי הקשה עומר חכים: תופים גיא סנט ואנג': מרימבה רובין קלארק, ג'ורג' סימס, קרטיס קינג: שירה סטנלי הריסון: סקסופון אלט, סקסופון טנור סטיב אלסון: סקסופון בריטון לני פיקט: סקסופון טנור, קלרינט אריף מרדין: תזמור מחרוזות Synthesizers טינה טרנר: שירה - Tonight איגי פופ: שירה - Dancing with the Big Boys מידע על האלבום Tonight באתר MusicBrainz מידע על האלבום Tonight באתר AllMusic האלבום Tonight באתר Discogs האלבום Tonight באתר ספוטיפיי
ז'אן ז'אק גוסו גוסו

ז'אן-ז'אק גוסו גוסו (בצרפתית: Jean-Jacques Gosso Gosso; נולד ב-15 במרץ 1983 באביג'אן שבחוף השנהב) הוא כדורגלן עבר ששיחק כקשר אחורי. בשנת 2003, ייצג את חוף השנהב באליפות העולם לנבחרות צעירות. בעונת 2005/2006 זכה באליפות מרוקו עם קבוצתו, וידאד קזבלנקה. בשנת 2006, הגיע גוסו גוסו לישראל כדי להיבחן בקבוצת מכבי תל אביב. העברת השחקן לא בוצעה, מכיוון שמכבי לא הגיעה להסכמה בעניין סכום דמי העברה שקבוצתו וואידד קזבלנקה הגישה. לאחר מספר חודשים, הגיע גוסו שוב לישראל כדי להיבחן בקבוצת מועדון ספורט אשדוד שהגיעו להסכמה בעניין דמי ההעברה של השחקן, ולבסוף קנתה את כרטיסו והחתימה אותו בינואר 2007 על חוזה לעונה וחצי. במשחק הליגה הראשון שלו במחזור ה-15, פגש גוסו את מכבי תל אביב. בסך הכל שיחק באשדוד עונה וחצי (43 משחקים) וכבש שני שערים. ב-8 ביולי 2008, הגיע גוסו גוסו להבחן בקבוצת מונקו מהליגה הצרפתית. ב-22 ביולי 2008 הוחתם לשלוש שנים בקבוצה, ששילמה לאשדוד סכום המוערך במיליון דולר. בשלוש שנותיו בקבוצה רשם גוסו גוסו 61 הופעות ושער אחד. החל מיולי 2011 משחק גוסו גוסו בליגת העל הטורקית. תחילה שיחק באורדוספור, ובאוקטובר 2012 שוחרר מהקבוצה. בינואר 2013 הצטרף לקבוצת מרסין אידמניורדו, אך לא הצליח לסייע לה להינצל מירידה לליגת המשנה. ביולי 2013 חתם בגנצ'לרבירליגי. בשנת 2015 עבר לשחק בקבוצת גזטפה. גוסו גוסו הוא שחקן נבחרת חוף השנהב החל משנת 2008, במדיה שיחק בגביע אפריקה לאומות 2010 וגביע אפריקה לאומות 2012. מדיה וקבצים בנושא ז'אן ז'אק גוסו גוסו בוויקישיתוף ז'אן ז'אק גוסו גוסו, באתר Transfermarkt ז'אן ז'אק גוסו גוסו, באתר Soccerway ז'אן ז'אק גוסו גוסו, באתר WorldFootball.net ז'אן ז'אק גוסו גוסו, באתר National Football Teams ז'אן ז'אק גוסו גוסו, באתר FootballDatabase.eu